U-573

U-573 oli Saksan laivaston vuonna 1941 vesillelaskettu tyypin VIIC sukellusvene. Toisessa maailmansodassa alus teki neljä partiomatkaa, joiden aikana se upotti ainoastaan yhden aluksen. Alus vaurioitui syvyyspommeista Algerin luoteispuolella ja internoitiin Cartagenassa 2. toukokuuta 1942. Espanja osti aluksen 2. elokuuta liittäen sen laivastoonsa nimellä G-7.

 Valmistus 

Alus tilattiin 24. lokakuuta 1939 Blohm & Vossilta Hampurista, missä köli laskettiin 8. kesäkuuta 1940 telakkanumerolla 549. Alus laskettiin vesille 17. huhtikuuta 1941 ja otettiin palvelukseen 5. kesäkuuta päällikkönään kapteeniluutnantti Heinrich Heinsohn.uboat.net

 Palvelus 
Alus saapui 15. syyskuuta 1941 Kieliin, mistä se lähti 27. syyskuuta ensimmäiselle partiomatkalleen Atlantille Pohjanmeren sekä Islannin ja Färsaarten välistä. Alus saavutti lähes Labradorin niemimaan ennen kuin se aloitti paluumatkan St. Nazaireen, jossa se siirrettiin telakalle 15. marraskuuta.1. partiomatka

Alus lähti toisella partiomatkalleen 7. joulukuuta St. Nazairesta, mihin se palasi jo kolme vuorokautta myöhemmin. Alus lähti 11. joulukuuta uudelleen merelle ja se läpäisi Gibraltarin salmen Välimerelle, missä se upotti 21. joulukuuta norjalaisen 5 289 bruttorekisteritonnin rahtialuksen Hellen kahdella torpedolla. Alus saapui 30. joulukuuta Pulaan Kroatiaan.2. partiomatka Kolmannelle partiomatkalleen alus lähti 2. helmikuuta 1942 Pulasta, jonne se palasi 6. maaliskuuta3. partiomatka.

Alus lähti 20. huhtikuuta 1942 neljännelle partiomatkalleen Pulasta. Alus joutui 29. huhtikuuta Britannian kuninkaallisten ilmavoimien laivueen No. 233 Lockheed Hudsonin maaliksi Algerin luoteispuolella. Alus vaurioitui pahoin lentokoneen pudottamista syvyyspommeista, mutta se kykeni purjehtimaan Espanjaan Cartagenaan, jonne se saapui 2. toukokuuta. Kansainväliset sopimukset mahdollistivat aluksen viipymisen puolueettomassa satamassa 24 tuntia, jona aikana tarvittavat korjaukset piti saada tehtyä. Espanjan viranomaiset antoivat luvan tehdä korjauksia kolme kuukautta, mistä Britannian Madridin konsulaatti protestoi. Aluksen päällikkö Heinsohn lensi 19. toukokuuta Madridista Stuttgartiin ja edelleen Berliiniin keskustellakseen tilanteesta laivaston esikunnassa. Heinsohn palasi Heindayen kautta junalla 28. toukokuuta.4. partiomatka

Todettuaan, ettei kolme kuukautta riittäisi korjauksiin Kriegsmarine myi aluksen Espanjalle 1,5 miljoonalla Reichsmarkilla. Espanjan laivasto otti aluksen palvelukseen 2. elokuuta 1942 vuorokautta ennen kolmen kuukauden määräajan umpeutumista nimellä G7.

 Espanjan laivaston G7 
Korjaustyöt aloitettiin elokuussa 1943, mutta ne saatiin päätökseen vasta neljä vuotta myöhemmin. Aluksen vauriot osoittautuivat laajemmiksi kuin tutkimuksissa ja teknisen avun sekä varaosien saaminen Saksasta toisen maailmansodan lopulla ja sodan jälkeen osoittautui hankalaksi. Lisäksi Espanjan sisällissodan jälkeinen heikko talous aiheutti omat ongelmansa. Korjaustyöt saatiin päätökseen ja aloitettiin koeajot 1947. Alus palautettiin palvelukseen 5. marraskuuta päällikkönään Guillermo Carrero Carré. Alukselta oli poistettu keulan verkkoleikkuri ja ilmatorjunta-aseistus.todoavante.es

Alus korvasi C-1 Isaac Peralin sukellusvenelaivueessa. Syyskuun lopulla 1948 alus osallistui Sevillassa Kastilian laivaston 700-vuotisjuhlallisuuksiin, minkä päätyttyä se lähti Cartagenasta D-1:n, General Molan ja General Sanjurjon kanssa. Aluksen päälliköksi tuli 26. syyskuuta 1949 Jacinto Ayuso Serrano. Alus lähti 28. maaliskuuta Cartagenasta harjoituksiin Palosin ja Tiñoson väliselle lahdelle, mistä se palasi 31. maaliskuuta Cartagenaan.

Alus oli 15.-19. lokakuuta 1950 harjoituksissa Atlantilla. Harjoitusta johti amiraali Alfonso Arriaga Adam ja siihen osallistui kaikkiaan 45 alusta. Harjoituksen aiheena oli saattueen suojaaminen Cádizista Kanariansaarille. Punaisten tehtävänä oli estää saattueen matka. Risteilijä Canarias oli Arriagan lippulaivana ja samalla tuomarina harjoituksessa.

Vuonna 1951 Empresa Nacional Bazán aloitti suunnittelun aluksen varustamisesta snorkkelilla, mutta työ keskeytyi 1953 laivaston hankkiessa  Yhdysvalloista Balao-luokan aluksen USS Krakenin.

Vuonna 1958 Arca-Filmproduktion GmbH vuokrasi aluksen elokuvaan U 47 - Kapitänleutnant Prien, joka pohjautui hyökkäykseen Scapa Flow'hun ja HMS Royal Oakin upottamiseen.IMDB Vuonna 1961 Espanjan laivaston alukset varustettiin Natotunnuksin, jolloin G7 nimettiin uudelleen S01:ksi 15. kesäkuuta.

Alus poistettiin palveluksesta 2. toukokuuta 1970. Se pyrittiin tuloksetta museoimaan Saksaan tai Espanjaan. Lopulta alus huutokaupattiin 3 334 751 pesolla eli noin 26 500 Yhdysvaltain dollarilla romutettavaksi Vigoon. 

 Lähteet 

 Viitteet 

Luokka:Tyypin VII sukellusveneet‎
Luokka:Saksan toisen maailmansodan sukellusveneet
Luokka:Blohm + Vossin valmistamat alukset